**დანართი #6**

**განმარტებითი ბარათი**

*აჭარის ავტონომიური რესპუბლიკის სოფლის მეურნეობის სამინისტროს* 2014 წლის რესპუბლიკრ ბიუჯეტში მოსალოდნელი კორექტირებისას გასატარებელი ცვლილებების შესახებ

ქვეპროგრამების ფარგლებში განხორციელებული შესყიდვების გათვალისწინებით, ,,ფერმერული მეურნეობის განვითარების ხელშეწყობა“ პროგრამის განაცხადის ,,პროგრამის განხორციელების ფინანსური გეგმის“ პუნქტში შეიცვალა 2014 წლის რიგი ქვეპროგრამების საერთო ბიუჯეტები.

ასევე, სამინისტროს 2014 წლის პროგრამის ,,ფერმერული მეურნეობის განვითარების ხელშეწყობის“ ფარგლებში დამტკიცებულ ქვეპროგრამებში:

**,,სასოფლო-სამეურნეო ტექნიკით ფერმერთა უზრუნველყოფის ხელშეწყობა”** ქვეპროგრამის განხორციელების მიზნით, სამინისტროს მიერ გამოცხადებული იქნა ელექტრონული ტენდერები. აღნიშნული ელექტრონული ტენდერების ფარგლებში 80 ერთეული მრავალფუნქციური მოტობლოკის შესყიდვასთან დაკავშირებით (**SPA140001168 –** 400 000 ლარი**)** 2014 წლის 28 მარტს გაფორმდა ხელშეკრულება, ღირებულებით - 312 000  ლარი, ტენდერის შედეგად ეკონომიამ შეადგინა 88 000 ლარი. ხოლო 250 ერთეული მრავალფუნქციური მოტობლოკის შესყიდვასთან დაკავშირებით (**SPA140001167 –** 780 000 ლარი**)** 2014 წლის 1 აპრილს გაფორმდა ხელშეკრულება, ღირებულებით - 754 000  ლარი, ტენდერის შედეგად ეკონომიამ შეადგინა 26 000 ლარი.

ზემოთაღნიშნულიდან გამომდინარე, ქვეპროგრამის ფარგლებში ამ ეტაპზე გაფორმებული 2 ხელშეკრულების დადებით წარმოქმნილი ეკონომიის გათვალისწინებით, რომელიც შეადგენს 114 000 ლარს მოტობლოკების ერთეულის ფასი და ქვეპროგრამის საერთო ბიუჯეტი დაყვანილი იქნეს სამინისტროს მიერ გაფორმებული ხელშეკრულებებით გათვალისწინებულ თანხაზე. ასევე, განხორციელებული შესყიდვების გათვალისწინებით ,,ქვეპროგრამის აღწერის“ პუნქტის შესაბამის ცხრილში 250 ერთეული მრავალფუნქციური მოტობლოკის ძრავის მაქსიმალურ სიმძლავრედ ნაცვლად ,,არანაკლებ 6 ცხძ“ მითითებული იქნეს ,,7 ცხძ“, ხოლო 80 ერთეული მრავალფუნქციური მოტობლოკის ძრავის მაქსიმალურ სიმძლავრედ ნაცვლად ,,არანაკლებ 6 ცხძ“ მითითებული იქნეს ,,6,5ცხძ“.

ბიუჯეტის ცვლილების დროს ქვეპროგრამა განისაზღვროს ღირებულებით - 1 179 180 ლარით.

**,,მეფუტკრეობის განვითარების ხელშეწყობა“** - ქვეპროგრამის განხორციელების მიზნით, სამინისტროს მიერ გამოცხადებული იქნა ელექტრონული ტენდერები. აღნიშნული ელექტრონული ტენდერების ფარგლებში 964 ცალი ორსართულიანი პოლისტიროლის მასალის დადანბლანტის სკების შესყიდვასთან დაკავშირებით (**SPA140001884, 231 360 ლარი)** 2014 წლის 27 მარტს გაფორმდა ხელშეკრულება, ღირებულებით - 226 888  ლარი, ტენდერის შედეგად წარმოქმნილმა ეკონომიამ შეადგინა 4472 ლარი; 30 ცალი თაფლის საწური - ციბრუტის შესყიდვასთან დაკავშირებით (**SPA140009542, 18 640 ლარი)** 2014 წლის 21 მაისს გაფორმდა ხელშეკრულება, ღირებულებით - 14 349  ლარი, ტენდერის შედეგად წარმოქმნილმა ეკონომიამ შეადგინა 4291 ლარი; სულ ტენდერის შედეგად წარმოქმნილი ეკონომია 8763 ლარი.

ბიუჯეტის ცვლილების დროს ქვეპროგრამა განისაზღვროს ღირებულებით - 241 237 ლარით.

**,,სასოფლო-სამეურნეო კოოპერატივების შემდგომი განვითარების ხელშემწყობი ღონისძიებების განხორციელება“** ქვეპროგრამის ფარგლებში მიზანშეწონილია ქვეპროგრამის აღწერის ნაწილში ნერგების, მანდარინის ნაყოფის მობილური დამკალიბრებელი დანადგარების და თხილის მობილური გამრჩევი დანადგარების ბენეფიციარებზე უსასყიდლოდ გადაცემასთან ერთად ჩამონათვალში მითითებული იქნას ორგანული და მინერალური სასუქები, შპალერის მოწყობისათვის მავთული და ნაკვეთის ღობისათვის ეკალმავთული, მოცვის ბაღისათვის წვეთოვანი სარწყავი სისტემის მოწყობილობები. ასევე ქვეპროგრამაში ჩართულ ბენეფიციართა მიერ თანამონაწილეობით შესრულებული სამუშაოების მონიტორინგი განხორციელდება სამინისტროს კონტროლის განმახორციელებელი ჯგუფის მიერ, მიზანშეწონილია აღნიშნული შეიცვალოს და ჩამოყალიბდეს შემდეგნაირად – ქვეპროგრამაში ჩართულ ბენეფიციართა მიერ თანამონაწილეობით შესრულებული სამუშაოების მონიტორინგი განხორციელდება სამინისტროს მიერ.

ამასთან, ვინაიდან ქვეპროგრამით გათვალისწინებული კოოპერატივების ჩამოყალიბება მუდმივი განახლებადი პროცესია, გამომდინარე აქედან მიზანშეწონილია **,,**ქვეპროგრამის განხორციელების დროით გეგმაში“ კოოპერატივების შერჩევის ვადად მეორე და მესამე კვარტალთან ერთად მითითებული იქნას მეოთხე კვარტალიც.

**სოფლის მეურნეობის განვითარების დეპარტამენტის უფროსი**

**ლევან ბოლქვაძე**